

**Inkluderingstilskudd**

Kristelig studieforbund har flere tilskuddsordninger til organisert opplæring som gjennomføres av våre medlemsorganisasjoner og deres menigheter og lokallag. De som får ordinært tilskudd, kan i visse tilfeller få et Inkluderingstilskudd i tillegg.

**Hva inkluderingstilskuddet kan brukes til**

Inkluderingstilskuddet har som formål å bidra til deltakelse og inkludering, å motvirke utenforskap og gi tilgang til opplæring for alle. Tilskuddet skal være en hjelp til å kunne gi et godt tilbud, og nå bredest mulig ut til ulike målgrupper og satsningsområder. Hvis dere har ekstra kostnader eller trenger mer midler for å kunne gjennomføre tilbudet, kan det utløse Inkluderingstilskudd.

Aktuelle målgrupper kan være mennesker med nedsatt funksjonsevne, personer som har psykisk sykdom, rusavhengige, innvandrere og flyktninger, ungdom som har falt utenfor utdanning og arbeid, arbeidsledige, eldre personer jfr. «et aldersvennlig samfunn» og andre sårbare grupper.

**Avgrensning til andre tilskuddsordninger**

Inkluderingstilskuddet er ikke en erstatning for Tilretteleggingstilskudd (TRT).

Hvis dere har tilleggskostnader for tilrettelegging av opplæringen for personer med funksjons-nedsettelser og andre med særskilte behov, skal dere søke om Tilretteleggingstilskudd.

TRT skal bidra til at personer med tilretteleggingsbehov får muligheten til å delta i opplæringen på lik linje med andre. Inkluderingstilskuddet derimot skal bidra til å realisere kurs som har inkludering som formål, uten at dette er spesielt knyttet til TRT-formål. Ta kontakt med oss om du er i tvil om hvilken ordning du skal søke på.

**Tilskudd**

Inkluderingstilskudd er et ekstra tilskudd som gis i tillegg til timetilskuddet i den ordinære tilskuddordningen. Vi kan tildele inntil 50 000 kr. pr kurs eller kursrekke.

**Søknadsrutiner og utbetaling**

1. Søknad om Inkluderingstilskudd sendes på vedlagte skjema. Søknaden bør sendes før opplæringen starter, men senest 1. mars for første halvår 2023 og 1. september for andre

halvår 2023.

1. Hvis søknaden godkjennes, får dere et foreløpig tilsagn med et stipulert tilskudd.

I tilfeller der formålene til Inkluderingstilskuddet og Tilretteleggingstilskuddet overlapper hverandre, vil kurset få TRT midler (som eventuelt suppleres med Inkluderingsmidler).

1. Når opplæringen er avsluttet må du registre kurset for ordinært tilskudd i tilskuddsportalen vår. Der finner du også en fane for Inkluderingstilskudd, der du legger inn noen regnskapstall og en kort beskrivelse av måloppnåelse. Søknadsfristen her er løpende: Innen 3 mnd. etter avsluttet kurs, eller senest 15. januar for kurs som er avsluttet etter 30. september.
2. Tilskuddet vil bli utbetalt sammen med ordinært tilskudd. Vi kjører som regel utbetaling hver måned. Merk at hvis dere får TRT-tilskudd i stedet, tildeles og utbetales TRT kun en gang i året, i slutten av februar.

**Søknadsskjema Inkluderingstilskudd 2023**

|  |  |
| --- | --- |
| **Arrangør**Menighet/organisasjon:Hvilken av K-studs medlemsorganisasjonerdere tilhører: Adresse: | Kontaktperson:Telefon:E-post: |
| **Kursplaner***Beskriv kort hvilket tilbud dere søker om Inkluderings-tilskudd til. Hva dere vil oppnå og hvem målgruppen er.* | **Studieplan***Oppgi navn på studieplanen dere skal følge. Det er en forutsetning at dere følger en godkjent studieplan. Hvis dere lager deres egen studieplan, må den være godkjent før denne søknaden kan behandles. Ny studieplan kan dere legge inn i tilskuddsportalen vår, samtidig som at dere sender inn denne søknaden* |
| **Praktiske opplysninger***Oppgi kurstittel, hvor og når kurset skal foregå og ev. samarbeidspartnere. Hvis dere skal ha en kursrekke med flere kurs, må dere oppgi hvor mange kurs dere planlegger. Om dere skal ha flere forskjellige kurs, ber vi dere sende en søknad for hvert av kursene.*  | **Kostnader og søknadssum***Oppgi budsjetterte kostnader til opplæringen* *(spesifiser type kostnad og beløp), og det beløpet dere søker om.* |
| **Forpliktende signatur**Jeg bekrefter at opplysningene i søknaden er korrekte:(navn og dato): | **For studieforbundet** |

Søknaden sendes elektronisk til post@k-stud.no . Søknaden bør sendes før opplæringen starter,

men senest 1. mars for første halvår 2023 og 1. september for andre halvår 2023.

**Forutsetninger for å få inkluderingstilskudd:**

Kurset må være berettiget tilskudd etter ordinær tilskuddsordning til kurs og grupper:

* + Minst 4 kurstimer og minst 4 deltakere over 14 år som fullfører med 75 % fremmøte
	+ Det kan ved visse tilfelles søkes om dispensasjon fra deltakerkravet
	+ Kurset må følge en forhåndsgodkjent studieplan

(bruk en eksisterende studieplan eller lag deres egen)

Når kurset er ferdig, må det registreres i tilskuddsportalen vår, med søknad om ordinært timetilskudd innen 3 mnd etter avsluttet kurs, eller senest 15. januar året etter hvis det avsluttes etter 30. september. Tilskuddet vil bli utbetalt sammen med ordinært tilskudd når kurset er gjennomført og søknad om kurstilskudd er godkjent. Ev. forhåndstilsagn om inkluderingstilskudd avstemmes mot faktiske kostnader som dere må legge inn når dere rapporterer kurset.